CELEX: C2007/170/13
Language: mt
Date: 2007-07-21 00:00:00
Title: Kawża C-278/06: Sentenza tal-Qorti tal-Ġustizzja (Il-Ħames Awla) tas- 7 ta' Ġunju 2007 (talba għal deċiżjoni preliminari tal-Bundesverwaltungsgericht — il-Ġermanja) — Manfred Otten vs Landwirtschaftskammer Niedersachsen ( Regolament tal-Kunsill (KEE) Nru 3950/92, kif emendat mir-Regolament tal-Kunsill (KE) Nru 1256/1999 — Artikolu 7(2) — Skadenza ta' qbiela — Akkwist tranżitorju ta' kwantità ta' riferenza minn sid ta' l-art li mhuwiex produttur tal-ħalib u li m'għandhux l-intenzjoni li jsir produttur tal-ħalib — Trasferiment, permezz ta' uffiċċju ta' bejgħ ta' l-istat, tal-kwantità ta' riferenza fl-iqsar żmien possibbli lil produttur )

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/8
            
         Sentenza tal-Qorti tal-Ġustizzja (Il-Ħames Awla) tas-7 ta' Ġunju 2007 (talba għal deċiżjoni preliminari tal-Bundesverwaltungsgericht — il-Ġermanja) — Manfred Otten vs Landwirtschaftskammer Niedersachsen
   (Kawża C-278/06) (1)
   
   (“Regolament tal-Kunsill (KEE) Nru 3950/92, kif emendat mir-Regolament tal-Kunsill (KE) Nru 1256/1999 - Artikolu 7(2) - Skadenza ta' qbiela - Akkwist tranżitorju ta' kwantità ta' riferenza minn sid ta' l-art li mhuwiex produttur tal-ħalib u li m'għandhux l-intenzjoni li jsir produttur tal-ħalib - Trasferiment, permezz ta' uffiċċju ta' bejgħ ta' l-istat, tal-kwantità ta' riferenza fl-iqsar żmien possibbli lil produttur’)
   (2007/C 170/13)
   Lingwa tal-kawża: Il-Ġermaniż
   Qorti tar-rinviju
   Bundesverwaltungsgericht
   Partijiet fil-kawża prinċipali
   
      Rikorrent: Manfred Otten
   
      Konvenuta: Landwirtschaftskammer Niedersachsen
   Suġġett
   Talba għal deċiżjoni preliminari — Bundesverwaltungsgericht — Interpretazzjoni ta' l-Artikolu 7(2) tar-Regolament tal-Kunsill (KEE) Nru 3950/92 tat-28 ta' Diċembru 1992 li jistabbilixxi imposta addizzjonali fis-settur tal-ħalib u tal-prodotti tal-ħalib (ĠU L 405 tal-31 ta' Diċembru 1992, p. 1) kif emendat permezz tar-Regolament tal-Kunsill (KE) Nru 1256/1999 tas-17 ta' Mejju 1999 (ĠU L 160 tas-26 ta' Ġunju 1999, p. 73) — Trasferiment tal-kwantità ta' riferenza, fil-każ ta' skadenza ta' qbiela relattiva għal intrapriża tal-ħalib, lil sid ta' l-art li huwa stess mhuwiex produttur.
   Dispożittiv
   L-Artikolu 7(2) tar-Regolament tal-Kunsill (KEE) Nru 3950/92 tat-28 ta' Diċembru 1992, li jistabbilixxi imposti addizzjonali fis-settur tal-ħalib u l-prodotti tal-ħalib, kif emendat mir-Regolament tal-Kunsill (KE) Nru 1256/1999 tas-17 ta' Mejju 1999, għandu jiġi interpretat fis-sens li, meta tiskadi qbiela li tirrigwarda impriża tal-ħalib, il-kwantità ta' riferenza marbuta magħha tista' tingħata lura lis-sid ta' l-art sakemm dan mhuwiex produttur u m'għandux l-intenzjoni li jsir produttur, it-trasferiment isir permezz ta' uffiċċju ta' bejgħ ta' l-istat, liema kwantità tiġi ttrasferita fl-iqsar żmien possibbli lil persuna oħra li għandha din il-kwalità.
   
      (1)  ĠU C 96 tat-22.4.2006.